**Ministru kabineta rīkojumu projektu** **par grozījumiem**

**saistībā ar Kultūras ministrijas padotībā esošo profesionālās vidējās kultūrizglītības iestāžu attīstības koncepciju sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Grozījums Ministru kabineta 2015.gada 4.marta rīkojumā Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju”” un Ministru kabineta rīkojuma projekts „Grozījums Kultūras ministrijas padotībā esošo profesionālās vidējās kultūrizglītības iestāžu attīstības koncepcijā” (turpmāk kopā – Projekts) sagatavots, lai aktualizētu Kultūras ministrijas padotībā esošo profesionālās vidējās kultūrizglītības iestāžu attīstības koncepcijā (turpmāk – koncepcija) noteikto profesionālās izglītības kompetences centru (turpmāk – kompetences centrs) izveides grafiku un saturu atbilstoši situācijai 2017.gada 31.decembrī, kas ir pēdējais termiņš, kurā kompetences centrs varēja pretendēt uz Eiropas Savienības fondu specifiskā atbalsta saņemšanu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Ministru kabineta 2017.gada 30.maija sēdes protokollēmuma (prot. Nr.28 15.§) „Noteikumu projekts „Grozījumi Ministru kabineta 2016.gada 19.aprīļa noteikumos Nr.249 „Darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” 3.punktā Kultūras ministrijai doto uzdevumu sagatavot un kultūras ministram iesniegt noteiktā kārtībā izskatīšanai Ministru kabinetā grozījumus Ministru kabineta 2015.gada 4.marta rīkojumā Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju” un koncepcijā, precizējot plānoto kompetences centru sarakstu un nosaukumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši koncepcijā noteiktajam kompetences centru izveides grafikam Kultūras ministrijai līdz 2018.gada 1.septembrim ir jāizveido 6 kultūrizglītības kompetences centri no Kultūras ministrijas padotībā esošajām profesionālās vidējās izglītības iestādēm. Koncepcijā bija noteikts šāds kompetences centru izveides laika grafiks:   |  |  | | --- | --- | | *Laika posms* | *Aktivitāte* | | 2015.gada 1.septembris | Nodrošināt Rīgas Dizaina un mākslas vidusskolai kompetences centra statusa iegūšanu | | 2015.gada 1.septembris | Nodrošināt Ventspils Mūzikas vidusskolai kompetences centra statusa iegūšanu | | 2016.gada 1.septembris | Reorganizēt Emiļa Melngaiļa Liepājas Mūzikas vidusskolu un Liepājas Dizaina un mākslas vidusskolu un pārveidot par Liepājas Mūzikas, mākslas un dizaina vidusskolu ar kompetences centra statusu | | 2016.gada  1.septembris | Reorganizēt Jaņa Rozentāla Rīgas Mākslas vidusskolu un Rīgas Doma kora skolu un pārveidot par Nacionālo Mākslu vidusskolu ar kompetences centra statusu | | 2016.gada  1.septembris | Reorganizēt Jāņa Ivanova Rēzeknes Mūzikas vidusskolu un Rēzeknes Dizaina un mākslas vidusskolu un pārveidot par Rēzeknes Mūzikas, mākslas un dizaina vidusskolu ar kompetences centrastatusu | | 2018.gada  1.septembris | Nodrošināt Alfrēda Kalniņa Cēsu Mūzikas vidusskolai kompetences centra statusa iegūšanu | | 2018.-2020. | Izvērtēt citas mākslas un mūzikas vidusskolas PIKC statusa saņemšanai |   Saskaņā ar Ministru kabineta 2016.gada 19.aprīļa noteikumu Nr.249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – MK noteikumi Nr.249) 33.punktu tās izglītības iestādes, kuras kompetences centra statusu ir ieguvušas līdz 2017.gada 31.decembrim, var pretendēt uz Eiropas Savienības darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” (turpmāk – 8.1.3.SAM) finansējumu.  MK noteikumu Nr.249 15.2.apakšpunkts nosaka šādu 8.1.3.SAM finansējuma infrastruktūras, mācību aprīkojuma un izglītības programmu modernizācijai sadalījumu (pēc grozījumu veikšanas MK noteikumos Nr.249 01.06.2017.):   |  |  | | --- | --- | | *Izglītības iestāde* | *Plānotais finansējums, euro* | | Nacionālā Mākslu vidusskola | 4 698 260 | | Rīgas Dizaina un mākslas vidusskola | 1 145 983 | | Ventspils Mūzikas vidusskola | 10 949 856 | | Liepājas Mūzikas, mākslas un dizaina vidusskola | 2 129 619 | | Rēzeknes Mākslas un dizaina vidusskola | 1 031 656 | | Daugavpils Dizaina un mākslas vidusskola “Saules skola” | 2 497 325 |   Koncepcija paredzēja profesionālās vidējās kultūrizglītības reformu, kuras rezultātā no 14 Kultūras ministrijas padotībā esošām mākslas un mūzikas vidusskolām bija jāreorganizē sešas vidusskolas (*Emiļa Melngaiļa Liepājas Mūzikas vidusskolu, Liepājas Dizaina un mākslas vidusskolu, Jaņa Rozentāla Rīgas Mākslas vidusskolu, Rīgas Doma kora skolu, Jāņa Ivanova Rēzeknes Mūzikas vidusskolu* un *Rēzeknes Mākslas un dizaina vidusskolu*), apvienojot tās un izveidojot trīs vidusskolas (*Liepājas Mūzikas, mākslas un dizaina vidusskolu, Nacionālā Mākslu vidusskolu* un *Rēzeknes Mūzikas, mākslas un dizaina vidusskolu*), paredzot sešām mākslas un mūzikas vidusskolām (*Rīgas Dizaina un mākslas vidusskolai, Ventspils Mūzikas vidusskolai, Liepājas Mūzikas, mākslas un dizaina vidusskolai, Nacionālajai Mākslu vidusskolai, Rēzeknes Mūzikas, mākslas un dizaina vidusskolai* un *Alfrēda Kalniņa Cēsu Mūzikas vidusskolai*) iegūt kompetences centra statusu. Tāpat koncepcija paredzēja, ka kompetences centra statusu iegūs divas pašvaldību dibinātas vidusskolas, kurās īsteno mākslas un dizaina programmas – *Daugavpils Dizaina un mākslas vidusskola „Saules skola”* un *Valmieras Mākslas vidusskola*. MK noteikumi Nr.249 paredzēja, ka 1206 mākslas un mūzikas vidusskolu izglītojamie būs potenciālie labuma guvēji 8.1.3.SAM finansējuma apguves rezultātā.  Uz 2018.gada 1.janvāri kultūrizglītības reformu rezultātā Kultūras ministrijas padotībā ir desmit mākslas un mūzikas vidusskolas. Divas izglītības iestādes ir izveidotas, reorganizējot un apvienojot mākslas, mūzikas un dejas vidusskolas, kā rezultātā ir izveidotas jaunas izglītības iestādes – Nacionālā Mākslu vidusskola[[1]](#footnote-1) izveidota, reorganizējot un apvienojot *Rīgas Doma kora skolu* un *Jaņa Rozentāla Rīgas Mākslas vidusskolu*, kā arī pievienojot *Emīla Dārziņa mūzikas vidusskolu* un *Rīgas Horeogrāfijas vidusskolu*[[2]](#footnote-2) un Liepājas Mūzikas, mākslas un dizaina vidusskola[[3]](#footnote-3) izveidota, reorganizējot *Emiļa Melngaiļa Liepājas mūzikas vidusskolu* un *Liepājas Dizaina un mākslas vidusskolu*.  Kompetences centra statusu ir ieguvušas piecas kultūrizglītības iestādes, četras no tām ir Kultūras ministrijas padotībā esošas izglītības iestādes – *Rīgas Dizaina un mākslas vidusskola, Ventspils Mūzikas vidusskola, Nacionālā Mākslu vidusskola* un *Liepājas Mūzikas, mākslas un dizaina vidusskola,* kā arī viena pašvaldību dibināta izglītības iestāde *- Daugavpils Dizaina un mākslas vidusskola „Saules skola”*:   |  |  | | --- | --- | | *Kompetences centrs* | *Statuss iegūts* | | Rīgas Dizaina un mākslas vidusskola | 2015.gada 3.novembris  (MK 2015.gada 4.novembra rīkojums Nr.677) | | Ventspils Mūzikas vidusskola | 2016.gada 3.marts  (MK 2016.gada 27.janvāra rīkojums Nr.36) | | Nacionālā Mākslu vidusskola | 2017.gada 1.janvāris  (MK 2016.gada 17.novembra rīkojums Nr.682) | | Liepājas Mūzikas, mākslas un dizaina vidusskola | 2017.gada 1.janvāris  (MK 2016.gada 17.novembra rīkojums Nr.681) | | Daugavpils Dizaina un mākslas vidusskola „Saules skola” | 2017.gada 1.septembris  (MK 2017.gada 18.maija rīkojums Nr.242) |   2017.gada 1.decembrī potenciālā labuma guvēji kompetences centros bija 1245 izglītojamie, kas mācās profesionālās vidējās izglītības programmās[[4]](#footnote-4).  Koncepcija paredzēja, ka tiks reorganizētas Jāņa Ivanova Rēzeknes mūzikas vidusskola un Rēzeknes Mākslas un dizaina vidusskola, izveidojot Rēzeknes Mūzikas, mākslas un dizaina vidusskolu ar kompetences centra statusu, kā arī kompetences centra statusu iegūs Alfrēda Kalniņa Cēsu mūzikas vidusskola un Valmieras Mākslas vidusskola. 2016.gada decembrī Kultūras ministrija, izvērtējot 8.1.3.SAM otrās atlases kārtas projektu iesniedzēju un labuma guvēju progresu nosacījumu izpildē kompetences centra statusa ieguvei, tostarp Jāņa Ivanova Rēzeknes Mūzikas vidusskolas[[5]](#footnote-5) un Rēzeknes Mākslas un dizaina vidusskolas sniegto informāciju, secināja, ka sākotnēji koncepcijā plānotā Rēzeknes Mūzikas, mākslas un dizaina vidusskolas izveide ar kompetences centra statusu nav iespējama, jo Jāņa Ivanova Rēzeknes Mūzikas vidusskola ne atsevišķi, ne apvienojoties ar Rēzeknes Mākslas un dizaina vidusskolu, nespēs izpildīt Ministru kabineta 2015.gada 25.augusta noteikumos Nr.495 „Kārtība, kādā piešķir un anulē profesionālās izglītības kompetences centra statusu mākslas, mūzikas vai dejas jomā” (turpmāk – MK noteikumi Nr.495) noteiktos kritērijus kompetences centra statusa iegūšanai noteiktajā termiņā – līdz 2017.gada 31.decembrim. Savukārt Rēzeknes Mākslas un dizaina vidusskola[[6]](#footnote-6) izteica gatavību kompetences centra izveidei mākslas un dizaina jomā kvalificēties patstāvīgi, jo, provizoriski vērtējot, spēj izpildīt MK noteikumu Nr.495 2.punktā noteiktos kritērijus MK noteikumu Nr.249 33.punktā noteiktajā termiņā. Tomēr, izvērtējot Rēzeknes Mākslas un dizaina vidusskolas iesniegumu kompetences centra statusa iegūšanai[[7]](#footnote-7), Kultūras ministrija konstatēja, ka netiek izpildīti visi MK noteikumu Nr.495 kritēriji, tādējādi nav tiesiska pamatojuma virzīt Rēzeknes Mākslas un dizaina vidusskolas iesniegumu izskatīšanai Ministru kabinetā[[8]](#footnote-8).  2017.gada 20.februārī notika Kultūras ministrijas, Cēsu novada un Valmieras pilsētas pašvaldības pārstāvju sanāksme, kurā Cēsu novada un Valmieras pilsētas pašvaldības pārstāvji informēja, ka abas izglītības iestādes nespēs izpildīt MK noteikumos Nr.495 noteikto kritēriju par minimālo izglītojamo skaitu līdz 2017.gada 31.decembrim, līdz ar to 8.1.3.SAM investīcijas Alfrēda Kalniņa Cēsu Mūzikas vidusskolā un Valmieras Mākslas vidusskolā nav iespējamas.  Kultūras ministrija secināja, ka 2018.gada 1.janvārī koncepcijā noteiktie uzdevumi ir izpildīti un pieci kultūrizglītības kompetences centri jau īsteno 8.1.3.SAM projektus, kuru potenciālā labuma guvēji ir 1245 izglītojamie, jeb vairāk nekā paredzēja MK noteikumi Nr.249.  Ņemot vērā minēto, Projekts paredz:  1)  veikt grozījumu Ministru kabineta 2015.gada 4.marta rīkojumā Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju”, svītrojot 3.5. un 3.6.apakšpunktu kā aktualitāti zaudējušus;  2)  papildināt koncepciju ar 9.nodaļu „Aktuālā situācija par PIKC izveides procesu”, kurā izklāstīta uz 2018.gada 1.martu aktuālā situācija par kompetences centru izveides gaitu un 8.1.3.SAM projektu apguvi. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Nacionālais kultūras centrs, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Izskatīšanai Ministru kabineta sēdē tiek virzīti:  1) Ministru kabineta rīkojuma projekts „Grozījums Ministru kabineta 2015.gada 4.marta rīkojumā Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju””;  2) Ministru kabineta rīkojuma projekts „Grozījums Kultūras ministrijas padotībā esošo profesionālās vidējās kultūrizglītības iestāžu attīstības koncepcijā”. |
| 2. | Atbildīgā institūcija | Kultūras ministrija, Latvijas Nacionālais kultūras centrs. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Nacionālais kultūras centrs, Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Beinaroviča 62305829

[Baiba.Beinarovica@lnkc.gov.lv](mailto:Baiba.Beinarovica@lnkc.gov.lv)

1. Ministru kabineta 01.03.2016. rīkojums Nr.156 „Par Rīgas Doma kora skolas un Jaņa Rozentāla Rīgas mākslas vidusskolas reorganizāciju un Nacionālās Mākslu vidusskolas izveidi”; [↑](#footnote-ref-1)
2. Ministru kabineta 07.03.2017. rīkojums Nr.110 „Par Emīla Dārziņa mūzikas vidusskolas un Rīgas Horeogrāfijas vidusskolas pievienošanu profesionālās izglītības kompetences centram „Nacionālā Mākslu vidusskola””; [↑](#footnote-ref-2)
3. Ministru kabineta 01.03.2016. rīkojums Nr.156 „Par Emiļa Melngaiļa Liepājas Mūzikas vidusskolas un Liepājas dizaina un mākslas vidusskolas reorganizāciju un Liepājas Mūzikas, mākslas un dizaina vidusskolas izveidi” [↑](#footnote-ref-3)
4. Informācija no Valsts izglītības informācijas sistēmas VIIS datu bāzes uz 01.12.2017. [↑](#footnote-ref-4)
5. Jāņa Ivanova Rēzeknes mūzikas vidusskolas 30.01.2017. vēstule Nr.1-21/54. [↑](#footnote-ref-5)
6. Rēzeknes Mākslas un dizaina vidusskolas 07.02.2017. vēstule Nr.1-1.17/4. [↑](#footnote-ref-6)
7. Rēzeknes Mākslas un dizaina vidusskolas 05.10.2017. iesniegums Nr. 1-1.17/37. [↑](#footnote-ref-7)
8. Latvijas Nacionālā kultūras centra Profesionālās vidējās izglītības iestādes kompetences centra statusa piešķiršanas un anulēšanas komisijas 2017.gada 1.decembra atzinums Nr.5; Kultūras ministrijas 07.12.2017. vēstule Nr. 3.1.1-2/2654. [↑](#footnote-ref-8)